rejauldu/bengali-wikipedia huggingface dataset:
ফারিয়া হোসেন লারা () বাংলাদেশের একজন নারী প্রশিক্ষক বৈমানিক ছিলেন। তিনি ছিলেন বাংলাদেশের প্রথম নারী প্রশিক্ষক বৈমানিক। তিনি ১৯৯৮ সালের ২৭শে সেপ্টেম্বর প্রশিক্ষণ উড্ডয়নের সময় নিহত হন। এয়ার পারাবতের একটি বিমানে আগুন লেগে তার বিমান বিধ্বস্ত হয়। ঢাকার পোস্তগোলায় বিমানটি বিধ্বস্ত হলে তিনি নিহত হন। একই বিমান দুর্ঘটনাতে কো-পাইলট সৈয়দ রফিকুল ইসলাম নিহত হন। বিধ্বস্থ বিমানটি সেসনা-১৫০ প্রকৃতির ছিল।দেশে বিমান দুর্ঘটনা  জন্ম ও পরিবার   ফারিয়া লারা জন্ম ঢাকায় ১৯৭০ সালের ১৬ই এপ্রিল। তার মা কথাসাহিত্যিক সেলিনা হোসেন ও বাবা বাংলাদেশ বিমানের কর্মকর্তা আনোয়ার হোসেন খান।   শিক্ষাজীবন   ফারিয়া লারা ১৯৯২ সালে ইংরেজি সাহিত্যে স্নাতক পাশ করেন।এর পরই তিনি বৈমানিক হওয়ার জন্য পাইলট প্রশিক্ষণে ভর্তি হন। ১৯৯৪ সালে লারা ইংরেজি সাহিত্যে এম এ পাশ করেন।  সম্মাননা  ফারিয়া লারা ১৯৭৮ সালে কোরিয়ান চিলড্রেন সেন্টার পুরস্কার, ১৯৭৯ সালে ফিলিপস বাংলাদেশ পুরস্কার, ১৯৮০ সালে নিপ্পন টেলিভিশন নেটওর্য়াক আয়োজিত প্রতিযোগিতায় স্বর্ণপদক, ১৯৮৪ সালে ভারতের শঙ্কর আন্তজার্তিক পুরস্কার এবং বাংলাদেশ টেলিভিশন আয়োজিত জাতীয় পর্যায়ে ‘নতুন কুঁড়ি’ প্রতিযোগিতায় উপস্থিত বক্তৃতায় পুরস্কার অর্জন করেন।   বৈমানিক জীবন  ১৫ই সেপ্টেম্বর ১৯৯৬ সালে লারা সিভিল এভিয়েশন অথরিটি অফ বাংলাদেশের কাছ থেকে প্রাইভেট পাইলটের লাইসেন্স অর্জন করেন। ১৯৯৮ সালের ১৯শে মার্চ লারা বাণিজ্যিক পাইলট লাইসেন্স লাভ করেন। এরপরই তিনি পাইলটদের প্রশিক্ষক হওয়ার প্রশিক্ষণ নেন। তিনি বাংলাদেশের প্রথম নারী পাইলট প্রশিক্ষক। পাইলট হতে ইচ্ছুক শিক্ষাথীদের ক্লাশ নেওয়ার পাশাপাশি উড্ডয়নের প্রশিক্ষণ নিতে শুরু করেন। পঞ্চাশ ঘণ্টার এই প্রশিক্ষণের শেষ দিনটি ২৭ সেপ্টেম্বর ১৯৯৮ সালে বিমান দুর্ঘটনার সম্মুখীন হন।সেলিনা হোসেন   মৃত্যু  বিমান দুর্ঘটনায় ১৯৯৮সালের ২৭শে সেপ্টেম্বর বরিশাল থেকে ঢাকায় ফেরার পর পোস্তগোলা এলাকায় সেসনা-১৫০ বিমানের কো পাইলট সহ তিনি নিহত হন।   সর্বশেষ কথা  বিমান থেকে পাঠানো জরুরি বার্তাকে বলা হয় ‘মে ডে কল’। বিমানটি দুর্ঘটনায় পড়ার কিছুক্ষণ আগে লারা নিয়ন্ত্রণকক্ষকে মে ডে জানিয়েছিলেন।   তথ্যসূত্র    আরো দেখুন   কানিজ ফাতেমা রোকসানা: বাংলাদেশের প্রথম নারী বৈমানিক  বিষয়শ্রেণী:১৯৭০-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:বাংলাদেশী বৈমানিক বিষয়শ্রেণী:নারী বৈমানিক
বুলেভার দু টেম্পল, প্যারিস। কোনো মানুষের অবস্থান সহযোগে তোলা এটিই প্রথম আলোকচিত্র। ছবিতে একটি ব্যস্তময় রাস্তা ফুটে উঠেছে। যেহেতু এক্সপোজার অনেক বেশি (দশ মিনিটেরও ওপরে) তাই এখানে যানবাহন খুব একটা দৃশ্যমান হয়নি, কিন্তু ছবির বামে নিচে একজন ব্যক্তিকে দেখা যাচ্ছে। কারণ তিনি তাঁর জুতা পালিশ করার জন্য অনেক্ষণ ধরেই সেখানে অবস্থান করছিলেন। উল্লেখ্য, আলোকচিত্রটি একটি মিরর ইমেজ।
সাহেবতলা রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি কলকাতা শহরতলি রেল হল্ট স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় ব্যান্ডেল-কাটোয়া লাইনে অবস্থিত।  ইতিহাস ইস্ট ইন্ডিয়ান রেলওয়ে কোম্পানির হুগলী কাটোয়া রেলওয়ে বিভাগ ১৯১৩ সালে ব্যান্ডেল হতে কাটোয়া জংশন রেলওয়ে স্টেশন পর্যন্ত রেল লাইন তৈরি করে। সাহেবতলা রেলওয়ে স্টেশন সহ সম্পূর্ণ রেলপথটির বৈদ্যুতিকরণ (২৫ কিলো ভোল্ট ওভারহেড) সম্পন্ন হয় ১৯৯৪-৯৬ সালে।  তথ্যসূত্র  বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
গৌড়ীয় বৈষ্ণবধর্ম ঐতিহ্যের ঐতিহাসিক 'গোবিন্দ দেব জি' মন্দিরটি রাজস্থান, ভারত জয়পুর-এর শহর প্রাসাদ-এ অবস্থিত। মন্দিরটি গোবিন্দ দেব (কৃষ্ণ) এবং তাঁর সহধর্মিণী রাধাকে উৎসর্গীকৃত। মন্দিরের দেবমূর্তিদের বৃন্দাবন থেকে জয়পুরের প্রতিষ্ঠাতা রাজা সওয়াই জয় সিং দ্বিতীয় দ্বারা আনা হয়েছিল।  এই বৈষ্ণব মন্দিরটিকে ভক্তদের জন্য সবচেয়ে পবিত্র এবং তাৎপর্যপূর্ণ মন্দির বলে মনে করা হয়।   কিংবদন্তি  thumb|রাধা কৃষ্ণ গোবিন্দ দেব জি মন্দিরে thumb|রাধা গোবিন্দ দেবজী মন্দির, জয়পুরের বহির্ভাগ জনপ্রিয় কিংবদন্তি অনুসারে, গোবিন্দ দেবজীর মূর্তিটিকে "বজ্রকৃত"ও বলা হয় কারণ মূর্তিটি কৃষ্ণের প্রপৌত্র বজ্রনাভ দ্বারা তৈরি করা হয়েছিল। প্রায় ৫,০০০ বছর পূর্বে বজ্রনাভের বয়স যখন প্রায় ১৩ বছর, তিনি তাঁর পিতামহীকে (কৃষ্ণের পুত্রবধূ) জিজ্ঞেস করেছিলেন যে, কৃষ্ণ দেখতে কেমন ছিল। তারপর তার বর্ণনার উপর ভিত্তি করে তিনি তিনটি মূর্তি তৈরি করান। প্রথম মূর্তিতে, চরণদ্বয় কৃষ্ণের চরণের সাথে সাদৃশ্যপূর্ণ ছিল । দ্বিতীয় মূর্তিতে, বুকের অংশটি কৃষ্ণের বুকের মতো দেখায়। তৃতীয় মূর্তিতে, কৃষ্ণের মুখের সাথে মুখটি সম্পূর্ণ সাদৃশ্য দেখা যায় যখন তিনি পৃথিবীতে অবতীর্ণ হন।  প্রথম মূর্তিটি প্রভু "মদন মোহন জি" নামে পরিচিত। দ্বিতীয় মূর্তিটিকে বলা হয় "গোপীনাথ জি" এবং তৃতীয় মূর্তিটি "গোবিন্দ দেবজী" নামে জনপ্রিয়। যুগের আবর্তনে এই পবিত্র ঐশ্বরিক মূর্তিগুলোও হারিয়ে গেছে। প্রায় ৫০০ বছর পূর্বে, গৌড়ীয় বৈষ্ণব ধর্মের প্রতিষ্ঠাতা শ্রী চৈতন্য মহাপ্রভু তাঁর এক শিষ্য শ্রী রূপ গোস্বামীকে গোবিন্দের ঐশ্বরিক মূর্তিটি মৃত্তিকা খনন করে উদ্ধার করতে বলেছিলেন যা হানাদারদের হাত থেকে রক্ষার জন্য মাটিতে লুকিয়ে রাখা হয়েছিল।  এটি সেই স্থান যেখানে বেদান্ত-আচার্য শ্রীল বলদেব বিদ্যাভূষণ গোবিন্দ ভাষ্য (ব্রহ্ম সূত্রের ভাষ্য) রচনা শুরু করেছিলেন। কথিত আছে, গোবিন্দ দেবজী স্বয়ং আচার্যকে তার স্বপ্নে এসে ভাষ্য লিখতে নির্দেশ দিয়েছিলেন। এই বিখ্যাত গোবিন্দ ভাষ্যটি গৌড়ীয়-বৈষ্ণবদের বৈধতার মূলস্বরূপ। এই ভাষ্য প্রদানের পর, শ্রীল বলদেব বিদ্যাভূষণের যুক্তি জয়পুরের গালতাজি-তে বিখ্যাত শাস্ত্রার্থ (বিতর্ক) চলাকালীন রামানন্দীদের পরাজিত করে ও বলদেব বিদ্যাভূষণ বিজয়ী হন। তারপর তাকে সম্মানসূচক "বেদান্তাচার্য" উপাধি দেওয়া হয়।  সকল বৈষ্ণবের জন্য শ্রী রাধা গোবিন্দ দেব জি মন্দির বৃন্দাবন এর বাইরের অন্যতম গুরুত্বপূর্ণ মন্দির।  এই মন্দিরে দিনে সাতবার "আরতি" এবং "ভোগ" দেওয়া হয় যখন দেবতাকে "দর্শনের" জন্য উন্মোচন করা হয়। প্রতিদিন হাজার হাজার ভক্ত মন্দিরে যান এবং জন্মাষ্টমী এর সময় আরও অধিক সংখ্যক দর্শনার্থী আসেন।   সময়  আরতি সময়মঙ্গলা৪:৪৫ থেকে ৫:১৫ AMধূপ৭:৪৫ থেকে ৯:০০ AMশৃঙ্গার৯:৩০ থেকে ১০:১৫ AMরাজভোগ১১:০০ থেকে ১১:৩০ AMগওয়াল১৭:০০ থেকে ১৭:৩০ PMসন্ধ্যা১৭:৪৫ থেকে ১৯:০০ PMশয়ান২০:০০ থেকে ২০:৩০ PM গোবিন্দ দেবজী মন্দিরে আরতি দিনে সাতবার করা হয়। সেই সময়ে ভক্তরা দেবতা রাধা গোবিন্দ জির দর্শন পেতে পারেন।    আরও দেখুন   মদন মোহন মন্দির, করৌলি  রাধা কৃষ্ণ  খোলে কে হনুমান জি মন্দির  তথ্যসূত্র  বহিঃসংযোগ  Rajasthan tourism website  Govind Dev Ji Temple official website  বিষয়শ্রেণী:রাজস্থানের হিন্দু মন্দির বিষয়শ্রেণী:জয়পুরের দর্শনীয় স্থান বিষয়শ্রেণী:জয়পুরের হিন্দু মন্দির বিষয়শ্রেণী:রাধাকৃষ্ণ মন্দির
দো আঁখেঁ বারহ হাত () হল ভি. শান্তারাম পরিচালিত ১৯৫৭ সালের ভারতীয় হিন্দি ভাষার নাট্য চলচ্চিত্র। এটি ভারতে নির্মিত অন্যতম ধ্রুপদী চলচ্চিত্রের একটি হিসেবে গণ্য। এতে শ্রেষ্ঠাংশে অভিনয় করেন শান্তারাম ও তার স্ত্রী সন্ধ্যা শান্তারাম। চলচ্চিত্র ৮ম বার্লিন চলচ্চিত্র উৎসবে জুরিদের বিচারে অনন্য চলচ্চিত্র হিসেবে স্বর্ণ ভল্লুক অর্জন করে এবং গোল্ডেন গ্লোব পুরস্কারের নতুন বিভাগ মার্কিন যুক্তরাষ্ট্রের বাইরে নির্মিত শ্রেষ্ঠ চলচ্চিত্রের জন্য স্যামুয়েল গোল্ডউইন আন্তর্জাতিক চলচ্চিত্র পুরস্কার অর্জন করে। চলচ্চিত্রটি ৩য় জাতীয় চলচ্চিত্র পুরস্কারে সর্ব ভারতের শ্রেষ্ঠ পূর্ণদৈর্ঘ্য চলচ্চিত্র বিভাগে ও শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে।  কুশীলব  ভি শান্তারাম - আদিনাথ, কারাগারের ওয়ার্ডেন  সন্ধ্যা শান্তারাম - চম্পা  বাবুরাও পেন্ডরকর - কারাগারের তত্ত্বাবধায়ক  উলহস - শঙ্কর পাসি  বি. এম. ব্যাস - জালিয়া নাই  পল শর্মা  এস. কে. সিং  গজেন্দ্র  জি. ইঙ্গাওয়ালে  চন্দরকর  ত্যাগরাজ  আশা দেবী - ইনমাতের মা  শঙ্কররাও ভোসলে  সমর  সুনীল  কেশবরাও ডাটে  পুরস্কার  পুরস্কার বিভাগ মনোনীত ফলাফল ৫ম জাতীয় চলচ্চিত্র পুরস্কার শ্রেষ্ঠ পূর্ণদৈর্ঘ্য চলচ্চিত্র ভি. শান্তারাম rowspan=2  শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র ৮ম বার্লিন চলচ্চিত্র উৎসব  জুরিদের বিচারে অনন্য চলচ্চিত্র হিসেবে স্বর্ণ ভল্লুক ভি. শান্তারাম  ১৬তম গোল্ডেন গ্লোব পুরস্কার স্যামুয়েল গোল্ডউইন আন্তর্জাতিক চলচ্চিত্র পুরস্কার ভি. শান্তারাম  তথ্যসূত্র  বহিঃসংযোগ  বিষয়শ্রেণী:১৯৫৭-এর চলচ্চিত্র বিষয়শ্রেণী:১৯৫০-এর দশকের নাট্য চলচ্চিত্র বিষয়শ্রেণী:১৯৫০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় মহাকাব্যিক চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:ভি. শান্তারাম পরিচালিত চলচ্চিত্র বিষয়শ্রেণী:বসন্ত দেসাই সুরারোপিত চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:গোল্ডেন গ্লোব পুরস্কার বিজয়ী
জন আরস্কট (আনুমানিক ১৭১৮-৮৮), ডেভনের টেটকটের বাসিন্দা, একজন ইংরেজ সংসদ সদস্য ছিলেন।  তিনি টিভার্টনের এমপি আর্থার আরস্কটের ছেলে ছিলেন। তিনি ১৭৪১-১৭৫৪ সালে অ্যাশবার্টনের জন্য গ্রেট ব্রিটেনের সংসদের সদস্য (এমপি) ছিলেন।   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭৪৭-১৭৫৪ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:১৭৮৮-এ মৃত্যু বিষয়শ্রেণী:১৭১০-এর দশকে জন্ম
থাং-পো-ছুং-বা-ব্লো-গ্রোস-দ্পাল () (১৩১৩-১৩৯১) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পণ্ডিত ছিলেন।  সংক্ষিপ্ত জীবনী থাং-পো-ছুং-বা-ব্লো-গ্রোস-দ্পাল ১৩১৩ খ্রিষ্টাব্দে মধ্য তিব্বতে জন্মগ্রহণ করেন। তিনি ছয় বছর বয়সে স্তোদ-লুং-র্নাম-র্গ্যাল () বৌদ্ধবিহারে দীক্ষা নেন এবং বোধিসত্ত্বচর্যাবতার সম্বন্ধে শিক্ষালাভ করেন। তিনি মধ্য তিব্বতের ব্রাগ-রাম (), খ্রো-ফু (), রা-লুং(), ম্ত্শুর-ফু () সা-স্ক্যা বৌদ্ধবিহার প্রভৃতি বৌদ্ধবিহারে বিভিন্ন বিশজয়ে যাত্রা করেন। জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট ভিক্ষুর শপথ গ্রহণ করেন ও কালচক্র সম্বন্ধে শিক্ষালাভ করেন। ‎কুন-স্পাংস-ছোস-গ্রাগ্স-দ্পাল-ব্জাং, ‎সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান, ‎ফ্যোগ্স-লাস-র্নাম-র্গ্যাল ও ‎জো-নাং-লো-ত্সা-বা-ব্লো-গ্রোস-দ্পাল নামক দোল-পো-পা-শেস-রাব-র্গ্যাল-ম্ত্শানের শিষ্যরা তার অন্যতম শিক্ষক ছিলেন। পরবর্তীকালে তিনি স্তোদ-লুং-র্নাম-র্গ্যাল () বৌদ্ধবিহারের প্রধানের পদে নির্বাচিত করেন।  তথ্যসূত্র  বিষয়শ্রেণী:১৩১৩-এ জন্ম বিষয়শ্রেণী:১৩৯১-এ মৃত্যু বিষয়শ্রেণী:জোনাং বিষয়শ্রেণী:কালচক্র
খাণ্ডব বন (, খাণ্ডাভ়া ভ়ানা, ) বা খাণ্ডবপ্রস্থ মহাভারত মহাকাব্যে উল্লিখিত একটি বন। এটি যমুনা নদীর পশ্চিমে অবস্থিত। পাণ্ডবরা তাদের রাজধানী শহর ইন্দ্রপ্রস্থ নির্মাণের জন্য এই বন পরিষ্কার করেছিলেন বলে বর্ণনা করা হয়েছে। এই বনে আগে তক্ষক নামে একজন রাজার নেতৃত্বে নাগ উপজাতিদের বসবাস ছিল।  অর্জুন ও কৃষ্ণ এই জঙ্গলকে আগুন দিয়ে পরিষ্কার করেছেন বলে জানা গেছে। এই বনের বাসিন্দারা বাস্তুচ্যুত হয়েছিল। ইন্দ্রপ্রস্থ ও হস্তিনাপুর থেকে শাসনকারী কুরু রাজাদের প্রতি নাগ তক্ষকের শত্রুতার মূল কারণ ছিল।  কিংবদন্তি কিংবদন্তি অনুসারে, আগুনের দেবতা অগ্নিকে বন পুড়িয়ে ফেলার প্রয়োজন ছিল যাতে তিনি তার ক্ষুধা মেটাতে পারেন। তার ক্ষুধা মেটানোর মতো অন্য কোনো জিনিস ছিল না। কিন্তু যতবারই তিনি সেখানে আগুন লাগান, ইন্দ্র বৃষ্টি করলেন এবং আগুন নিভিয়ে দিলেন। তাই, অগ্নি ব্রাহ্মণের ছদ্মবেশে কৃষ্ণ ও অর্জুনের কাছে গিয়ে তাদের সাহায্য চেয়েছিলেন। মহাভারতে বলা হয়েছে যে ইন্দ্র ছিলেন খাণ্ডব বনের রক্ষাকারী দেবতা (দেব), এই কারণেই এই অঞ্চলটি ইন্দ্রপ্রস্থ নামে পরিচিত ছিল। যখন বন পোড়ানো হচ্ছিল, তখন ইন্দ্র তার বজ্র দ্বারা অর্জুনকে আক্রমণ করে আহত করেন। কিন্তু অর্জুন ও কৃষ্ণ সেই ভয়ানক যুদ্ধে সমস্ত দেব, গন্ধর্ব ও অসুরদের পরাজিত করে সমগ্র বন পুড়িয়ে দিয়েছিলেন।  সবই, কিন্তু সাতটি জীব অগ্নি দ্বারা গ্রাস করেছিল। আগুন থেকে রক্ষা পাওয়া সাতটি জীব হল, অশ্বসেন (তক্ষকের পুত্র), মায়াদানব এবং পাঁচটি সারঙ্গক (পাখি) নামে একটি নাগ। পাঁচটি পাখি ছিল জরিতা (ঋষি মণ্ডপলের স্ত্রী) এবং তাদের চার সন্তান ছিল জরিতারি, সরিশ্রিকা, স্তম্ভমিত্র এবং দ্রোণ। ঋষি মণ্ডপল যিনি এর আগে তার পরিবার পরিত্যাগ করেছিলেন এবং তার দ্বিতীয় স্ত্রী "লপিতা" এর সাথে বসবাসের জন্য খাণ্ডব বন ছেড়েছিলেন, তিনি অগ্নিদেবকে তার বিচ্ছিন্ন পরিবারকে আগুন থেকে বাঁচাতে রাজি করাতে গুরুত্বপূর্ণ ভূমিকা পালন করেছিলেন। তক্ষকের স্ত্রী তার পুত্র অশ্বসেনকে বাঁচানোর জন্য তার জীবন উৎসর্গ করেছিলেন, যিনি পরে কুরুক্ষেত্র যুদ্ধের সময় নিজেকে কর্ণের বিশেষ তীরের উপর রেখে অর্জুনকে হত্যা করার চেষ্টা করেছিলেন। তক্ষক পরে অর্জুনের নাতি, পরীক্ষিতের মৃত্যুর কারণ হয়ে তার আত্মীয়দের মৃত্যুর প্রতিশোধ নেন। সম্পর্কিত স্থান জনপ্রিয় বিশ্বাস অনুসারে নিম্নলিখিত অঞ্চলগুলি এই বনের সাথে যুক্ত বলে মনে করা হয়:  খারখোদা, হরিয়ানার ছপদেশ্বর মহাদেব মন্দিরটি ছিল খাণ্ডব বনের অংশ।  হরিয়ানা রাজ্যের সোনিপত জেলার খারখোদা তহশিলের খাণ্ড গ্রামের নামকরণ হয় খাণ্ডব বনের নামে।  তথ্যসূত্র  বিষয়শ্রেণী:মহাভারত বিষয়শ্রেণী:হিন্দু পুরাণে বর্ণিত স্থান
জবরদস্ত প্রেমিক ২০১৬ সালে মুক্তি পাওয়া ওড়িয়া চলচ্চিত্র। চলচ্চিত্রটির পরিচালক ও চিত্রনাট্যকার দক্ষিণ ভারতের পরিচালক রাজু সরভায়া। ছবিটি যৌথভাবে প্রযোজনা করেছেন অরুণ পাণ্ডিয়ান ও কবিতা পাণ্ডিয়ান।  অভিনয়ে  বাবুশান  ঝিলিক ভট্টাচার্য্য  মিহির দাস  অপরাজিতা মহান্তি  প্রিয়াংকা মহাপাত্র  হরিহর মহাপাত্র  সিদ্ধার্থ  বিদুস্মিতা  সরোজ দাস  দেবু পট্টনায়ক  পুষ্পা পণ্ডা  অঙ্কিতা রাউত  সঙ্গীত  শিরোনাম গীতিকার কণ্ঠশিল্পী জবরদস্ত প্রেমিক নির্মল নায়ক সৌরিন ভট্ট আইয়ো আম্মা নিজাম সত্যজিৎ প্রধান, অঞ্জলি মিশ্র এ গাই কাহার নির্মল নায়ক সুমন, অভিজিত মজুমদার ঝুট বোলে কৌয়া কাটে নির্মল নায়ক বিষ্ণুমোহন কবি মন খালি ততে চাঁহে নিজাম হ্যুমান সাগর  তথ্যসূত্র  বিষয়শ্রেণী:ওড়িয়া ভাষার চলচ্চিত্র বিষয়শ্রেণী:২০১৬-এর চলচ্চিত্র
ক্রনিকলস অব এভিল  () একটি ২০১৫ দক্ষিণ কোরিয়ান থ্রিলার চলচ্চিত্র যা বীক ওন-হকের রচনা এবং পরিচালিত, পুত্র হিউন-জু, মা দোং-সিওক, চই ড্যানিয়েল এবং পার্ক সিও-জুন অভিনীত। কাহিনিসংক্ষেপ অত্যন্ত সজ্জিত নরহত্যা গোয়েন্দা চোই চ্যাং-সিকের একটি ঈর্ষণীয় রেকর্ড এবং তার সহকর্মীদের সম্মান রয়েছে। একটি প্রমোশনের কয়েক দিন আগে, তিনি তার সহকর্মীদের সাথে একটি উদযাপন পানীয় পরে বাড়ি ফেরার পথে ডুব দেন। সে ঘুম থেকে উঠে দেখতে পায় যে তার ট্যাক্সি ড্রাইভার তাকে একটি দূরবর্তী পর্বত ট্রেইলে নিয়ে গেছে এবং তার উপর একটি ছুরি টেনেছে। দু'জন লড়াই করে, এবং চোই আত্মরক্ষার্থে ট্যাক্সি চালককে হত্যা করতে সক্ষম হয়। এই ঘটনা তার ক্যারিয়ারে নেতিবাচক প্রভাব ফেলবে এই ভয়ে, সে অপরাধের দৃশ্যটি ঢেকে দেয় এবং পালিয়ে যায়। পরের দিন, ট্যাক্সি ড্রাইভারের মৃতদেহটি থানার সামনে একটি ক্রেনের উপর আটকে রাখা হয়েছে, এবং চোইকে ব্যাপক মিডিয়ার দৃষ্টি আকর্ষণের মধ্যে এই মামলায় নিযুক্ত করা হয়েছে। চোইয়ের অগ্নিপরীক্ষা শুরু হয় যখন তিনি তদন্তকে ভুল পথে চালিত করার চেষ্টা করেন এবং প্রমাণগুলি সরিয়ে ফেলার চেষ্টা করেন, রুকি গোয়েন্দা চা ডং-জায়ের ক্রমবর্ধমান সন্দেহের দিকে। তারপরে একজন ব্যক্তি নিজেকে হত্যাকারী বলে দাবি করে নিজেকে ঘুরিয়ে দেয় এবং চোই একটি পুরানো মামলা পুনরায় চালু না করা পর্যন্ত সত্য প্রকাশ করার হুমকি দেয়। তথ্যসূত্র  বহিঃসংযোগ     The Chronicles of Evil  at CJ Entertainment        বিষয়শ্রেণী:২০১৫-এর চলচ্চিত্র বিষয়শ্রেণী:কোরীয় ভাষার চলচ্চিত্র বিষয়শ্রেণী:২০১০-এর দশকের কোরীয় ভাষার চলচ্চিত্র বিষয়শ্রেণী:সত্য ঘটনা অবলম্বনে দক্ষিণ কোরীয় চলচ্চিত্র
বোরা বোরা ১২ বর্গ মাইল আয়তনের একটি দ্বীপপুঞ্জ, যা ফরাসি পলিনেশিয়ার পশ্চিমে অবস্থিত। ফরাসি পলিনেশিয়ার রাজধানী পপেইট থেকে প্রায় ২৩০ কিলোমিটার (১৪৩ মাইল) উত্তর-পশ্চিমে অবস্থিত, একটি উপহ্রদ এবং একটি প্রাচীরের প্রস্থ দ্বারা ঘেরা। দ্বীপের মাঝখানে দুটি মৃত আগ্নেয়গিরি মাউন্ট পেহিয়া এবং মাউন্ট ওটারমমেনু রয়েছে। সর্বোচ্চ চূড়া হচ্ছে যা ৭২৭  মিটার (২৩৮৫ ফুট)।   নামকরন  অতীতে এই দ্বীপকে তাহিতিয়ান উপভাষায় "পোরা পোরা মেই তে পোরা" বলা হত এর অর্থ "সৃষ্টিকর্তা দ্বারা সৃষ্ট"। পর্যটক জেকব রোগেনভেন যখন প্রথম এই দ্বীপে আসেন তখন একে তিনি ও তার সহযাত্রীরা বোরা বোরা দ্বীপ বলে ডাকেন, যে নাম এখনো বিদ্যমান।   ইতিহাস  জেকব রোগেনভেন প্রথম ইউরোপিয়ান হিসেবে ১৭২২ সালে এই দ্বীপে আসেন। ১৯৬৯ সালের ২৯ জুলাই জেমস কুক একজন তাহিতিয়ান নাবিক টুপাইয়ার সাহায্যে এই দ্বীপে আসেন। লন্ডন মিশনারি সোসাইটি ১৮২০ সালে এই দ্বীপে আসে এবং ১৮৯০ সালে একটি   প্রোটেস্ট্যান্ট চার্চ নির্মাণ করে। বোরা বোরা একটি স্বাধীন দ্বীপ ছিল, কিন্তু ১৯৮৮ সালে ফ্রান্স দ্বীপের শেষ রানী ৩য় তেরিমায়েভারুয়ার কাছ থেকে দ্বীপটির দখল নিয়ে তাদের উপনিবেশে নিয়ে আসে। থাম্ব|১৮৯০ সালে বোরা বোরার অভিজাত পরিবার   ২য় বিশ্বযুদ্ধ  ২য় বিশ্বযুদ্ধে মার্কিন যুক্তরাষ্ট্র এই দ্বীপকে সামরিক ঘাঁটি হিসেবে ব্যবহার করে। এই ঘাঁটিতে ৯ টি সরবরাহকারী জাহাজ, ২০ হাজার টন জিনিসপত্র এবং প্রায় ৭০০০ সদস্যের একটি সৈন্যদল রাখা হয়েছিল। ১৯৪৬ সালের ২ জুন ঘাঁটিটি বন্ধ করে দেয়া হয়। http://cdsg.org/wp-content/uploads/pdfs/FORTS/CACunits/CACreg1.pdf ১৯৬০ সালে তাহিতির পাপেটে 'ফা আন্তর্জাতিক বিমানবন্দর' নির্মাণের পুর্বে  ফ্রেঞ্চ পলিনেশিয়ার একমাত্র আন্তর্জাতিক বিমানবন্দর ছিল এখানে।https://web.archive.org/web/20130413124434/http://groupe.opt.pf/le-groupe/histoire/   পর্যটন  বোরা বোরা দ্বীপপুঞ্জের অর্থনীতি মূলত পর্যটন নির্ভর। দ্বীপটিতে অনেক অবকাশযাপন কেন্দ্র স্থাপন করা হয়। ১৯৬১ সালে হোটেল বোরা বোরা স্থাপন করা হয় এবং এর ৯ বছর পর পানির উপর বাংলো তৈরী করা হয়। https://archive.today/20150216080232/http://m.travelagentcentral.com/french-polynesia/complete-reconstruction-scheduled-hotel-bora-bora-0  ২য় বিশ্বযুদ্ধে ব্যবহৃত বিভিন্ন কামান দেখতে প্রতিদিন প্রচুর পর্যটক এই দ্বীপটিতে ঘুরতে আসে। এয়ার তাহিতির প্রতিদিন ৫-৬ টি ফ্লাইট থাকে বোরা বোরা দ্বীপপুঞ্জে। যানবাহন মূলত ভাড়ায়চালিত গাড়ি ও সাইকেল ব্যবহার করা হয়। স্কুবা ডাইভিং এই দ্বীপে একটি বড় আকর্ষণ। নানা প্রজাতির হাঙরের অভয়ারণ্য রয়েছে এই দ্বীপের কাছে।   আবহাওয়া  দ্বীপটিতে গ্রীষ্মে প্রচুর বৃষ্টিপাত হয় (নভেম্বর থেকে এপ্রিল) এবং বেশি আদ্রতা থাকে। https://weather-and-climate.com/   গ্যালারী    তথ্যসূত্র   বিষয়শ্রেণী:দ্বীপপুঞ্জ
মাতসুকা কাতো (, ; জন্ম: ৬ আগস্ট ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  প্রারম্ভিক জীবন মাতসুকা কাতো ১৯৯৭ সালের ৬ই আগস্ট তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সেরেসো ওসাকার খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:সানফ্রেকে হিরোশিমার খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:পুরুষ ফুটবল ফরোয়ার্ড
মূলধারার গণমাধ্যম, মূলধারার সংবাদমাধ্যম বা মূলধারার প্রচারমাধ্যম পরিভাষাগুলি দিয়ে বিভিন্ন বৃহৎ মাপের গণমাধ্যমগুলিকে সম্মিলিতভাবে উল্লেখ করতে ব্যবহৃত হয়, যেগুলি বহুসংখ্যক লোককে প্রভাবিত করে, লোকমনে প্রচলিত চিন্তাধারার প্রতিফলন ঘটায় ও একই সাথে সেটির উপর প্রভাব বিস্তার করে।Chomsky, Noam, "What makes mainstream media mainstream", October 1997, Z Magazine, এই পরিভাষাটির বিপরীতার্থক পরিভাষাটি হল বিকল্পধারার মাধ্যম, যাতে মূলধারার উৎসে বিদ্যমান মতামতের ভিন্নতার সাথে আরও মতবিরোধী চিন্তার সামগ্রী থাকতে পারে।  এই শব্দটি প্রায়শই সংবাদপত্র এবং সম্প্রচারিত মিডিয়া সহ বৃহত্তর সংবাদ সংস্থাগুলির জন্য ব্যবহৃত হয়, যা বহু দেশে ক্রমাগত অধিগ্রহন ও একত্রীকরণের মধ্য দিয়ে যায়। সংবাদমাধ্যমের মালিকানার একাগ্রতা সংবাদ ভোক্তাদের কাছে উপস্থাপনের দৃষ্টিভঙ্গির সমন্বিত উদ্বেগ উত্থাপন করেছে। ফলস্বরূপ, মূলধারার মিডিয়া শব্দটি কথোপকথনে এবং ব্লগস্ফিয়ারে কখনও কখনও গণমাধ্যম এবং মিডিয়া পক্ষপাতিত্বের আলোচনায় বিরোধী, মর্যাদাহানিকর বা তাচ্ছিল্যপূর্ণ হিসাবে ব্যবহৃত হয়।   বিকল্প শব্দ  ইন্টারনেটের আবির্ভাবের ফলে আরও বেশি বৈচিত্র্যময় বা বিকল্প দৃষ্টিভঙ্গি প্রকাশিত হয়েছিল যা মূলধারার গণমাধ্যমগুলির সাথে বিপরীত হতে পারে, যেখানে মূলধারার গণমাধ্যম শব্দটিকে মর্যাদাহানিকর হিসাবে দেখা হয়।2013, Olesya Tkacheva, Internet Freedom and Political Space, p. 35  লেইমস্ট্রিম মিডিয়া একটি সাধারণ ছদ্মবেশী  বিকল্প। সারা পেলিন "লেইমস্ট্রিম মিডিয়া" (পঙ্গু গণমাধ্যম) শব্দটি উল্লেখ করেছিলেন ২০০৯ সালের দিকে টি পার্টি এক্সপ্রেসে অংশ নেওয়ার সময়, যখন টি পার্টি আন্দোলনকে গণমাধ্যম ভুলভাবে উপস্থাপন করেছিল।Los Angeles Times, Tea party' protesters in Nevada target health law, Reid", March 28, 2010  আরও দেখুন    বাকস্বাধীনতা  বিকল্প প্রচারমাধ্যম   তথ্যসূত্র   বিষয়শ্রেণী:সংবাদ মাধ্যম বিষয়শ্রেণী:নব্য যোগাযোগ মাধ্যম বিষয়শ্রেণী:গণমাধ্যম ঘটনা বিষয়শ্রেণী:গণমাধ্যম সংক্রান্ত আলোচ্য বিষয় বিষয়শ্রেণী:প্রভাব (সামাজিক ও রাজনৈতিক)
মানাত (আইএসও কোড: AZN; প্রতীক: ₼; সংক্ষেপে: m) হল আজারবাইজান দেশের মুদ্রা। ১ মানাতে ১০০ গাপিক হয়।  মুদ্রার প্রথম পুনরাবৃত্তি ১৯১৯–১৯২৩ সালে ঘটে যাওয়া সমস্যাগুলির সাথে আজারবাইজান গণতান্ত্রিক প্রজাতন্ত্র এবং এর উত্তরসূরি, আজারবাইজান সোভিয়েত সমাজতান্ত্রিক প্রজাতন্ত্র-এ আবির্ভূত হয়েছিল। মুদ্রার উচ্চ মুদ্রাস্ফীতি ঘটে এবং শেষ পর্যন্ত ট্রান্সককেশীয় রুবল দ্বারা প্রতিস্থাপিত হয়, যা তার বদলে সোভিয়েত রুবলে রূপান্তরিত হয়।  যখন আজারবাইজান সোভিয়েত ইউনিয়ন থেকে স্বাধীনতা লাভ করে, তখন এটি সোভিয়েত রুবেলকে মানাত দিয়ে প্রতিস্থাপিত করে, যা প্রথম বছরগুলিতে উচ্চ মুদ্রাস্ফীতির মধ্য দিয়ে যায়, মুদ্রাটিকে অপ্রচলিত করে। ২০০৬ সালে পুনর্বিন্যাসের পর থেকে বর্তমান মানাত প্রচলিত আছে, যখন পুরানো মানাত (AZM) কম মান এবং নতুন নকশা দিয়ে প্রতিস্থাপিত হয়েছিল। মুদ্রাটি বেশিরভাগই মার্কিন ডলারের সাথে পেগ করা হয়েছে, যা এখন ₼১.৭০ সমান US$১ এর হারে।  ২০১৩ সালে আজারবাইজানি মানাতের প্রতীক ইউনিকোডে যুক্ত করা হয়েছিল as  হিসেবে। আগে ছোট হাতের m ব্যবহার করা হত, যদিও বর্তমানে প্রতীকের অভাববোধ হলে এখনও কোনো কোনো স্থানে ব্যবহৃত হয়।   নামকরণ  "মানাত" (Manat) শব্দটি ল্যাটিন শব্দ "monēta" ও রুশ শব্দ "монета" ("moneta") থেকে এসেছে, যার অর্থ মুদ্রা। পূর্বে আজারবাইজানে আজারবাইজানি ভাষায় ও তুর্কমেনীয় ভাষায় সোভিয়েত রুবল এই নামেই জনপ্রিয় ছিল ()।   তথ্যসূত্র    বহিঃসংযোগ    Der Standard article on the redenomination   Azerbaijan Manat: Catalog of Banknotes  Azerbaijan International. Azerbaijan's New Manats: Design and Transition to a New Currency  Catalog of Azeri coins and banknotes    The banknotes of Azerbaijan
নেতাজি ভবন মেট্রো স্টেশন হল কলকাতা মেট্রোর একটি স্টেশন।  নামকরণ এই স্টেশনের আগে নাম ছিল ভবানীপুর মেট্রো স্টেশন। স্টেশনটি নিকটে অবস্থিত নেতাজি ভবনের নামে নামাঙ্কিত। নেতাজি ভবন হল স্বাধীনতা সংগ্রামী নেতাজি সুভাষচন্দ্র বসুর পৈতৃক বাসভবন। বর্তমানে বাড়িটি একটি সংগ্রহশালা ও গবেষণা কেন্দ্র।  অভ্যন্তরীন সাজসজ্জা নেতাজির জীবনের নানা ঘটনা তাই এই স্টেশনের গায়ে চিত্রিত করা হয়েছে।  বিশেষত্ব কলকাতা মেট্রোর উদ্বোধনের সময় এই স্টেশনটিই ছিল মেট্রোর দক্ষিণ টার্মিনাল। আশুতোষ মেমোরিয়াল হল , শম্ভুনাথ পণ্ডিত হাসপাতাল ও যদুবাবুর বাজার এই স্টেশনের কাছে অবস্থিত।  ২০১৮ সালে আন্তর্জাতিক নারী দিবস থেকেই নেতাজি ভবন স্টেশনকে পুরোপুরি মহিলা চালিত হিসেবে ঘোষণা করা হয়েছে।   পাদটীকা   বিষয়শ্রেণী:কলকাতা মেট্রোর স্টেশন বিষয়শ্রেণী:সুভাষচন্দ্র বসুর নামাঙ্কিত স্মারক বিষয়শ্রেণী:কলকাতার রেলওয়ে স্টেশন
মুসান্নাফ ইবনে আবি শায়বাহ (مصنف ابن أبي شيبة) একটি বৃহত্তর হাদিসগ্রন্থ যাতে সাইত্রিশ হাজারেরও বেশি হাদিস ও আছার লিখিত আছে।এটির লেখক প্রখ্যাত মুহাদ্দিস ইমাম ইবনে আবি শায়বাহ(রহ.)।   বর্ণনা  আবু বকর ইবনে আবু শায়বাহ আব্দুল্লাহ ইবনে মুহাম্মাদ ইবনে ইবরাহীম ইবনে ওছমান ইবনে খাওয়াস্তী আল-আবসী (রহ.) এই গ্রন্থের লেখক।আল মুসান্নাফ নামে তিনি এই গ্রন্থ লিখেছেন।ইবনে আবি শায়বাহ(রহ.) ১৫৯ হিজরীতে জন্মগ্রহণ করেছেন এবং ২৩৫ হিজরীতে মৃত্যুবরণ করেছেন।হাদিস সংকলন যুগের প্রথম দিককার গ্রন্থ এটি।এতে ৩৭ হাজারেরও বেশি হাদিস রয়েছে।মুসান্নাফ ইবনে আবি শায়বাহ গ্রন্থ।  উদাহরণ সংস্করণ সমূহ এই মহা মূল্যবান গ্রন্থটি বহু প্রাকশনী থেকে বহুবার প্রকাশিত হয়েছে।  মাকতাবা রুশদ, রিয়াদ হতে অতি বৃহৎ আকারে ৭ খণ্ডে শায়খ কামাল ইউসুফ হূতের তাহকীকে প্রকাশিত হয়েছে (মাকতাবা শামেলা অনুসারে)। ১৪০৯ হিজরীতে এর প্রথম মুদ্রণ প্রকাশিত হয়। এর হাদিস সংখ্যা ৩৭,৯৪৩টি।   শায়খ মুহাম্মাদ আওয়ামার তাহকীকে মুদ্রিত। যা সূচীপত্রসহ ২৬ খণ্ডে সমাপ্ত। এতে ৩৯,০৯৮টি হাদিস রয়েছে।  শায়খ আবু মুহাম্মাদ উসামা ইবনে ইবরাহীম ইবনে মুহাম্মাদের তাহকীকে প্রকাশিত। যার হাদীছ সংখ্যা ৩৮,৯০৭টি। এটি ১৩ খণ্ডে সমাপ্ত।  শায়খ ড. সাদ ইবনে নাছের ইবনে আব্দুল আযীযের তাহকীকে মুদ্রিত। যা ২০ খণ্ডে সমাপ্য এবং এর হাদিস সংখ্যা ৩৯,৬৩২টি ইত্যাদি। এছাড়াও আরও বিভিন্ন প্রকাশনী হতে বিভিন্ন সময় এটি মুদ্রিত ও প্রকাশিত হয়েছে।  অনুবাদ ব্যাখ্যাগ্রন্থ আরও দেখুন তথ্যসূত্র  বিষয়শ্রেণী:ইসলামি সাহিত্য বিষয়শ্রেণী:সুন্নি ইসলামের পণ্ডিত বিষয়শ্রেণী:সুন্নি সাহিত্য বিষয়শ্রেণী:সুন্নি হাদিস সংকলন
পাম্পোর (), যা কাশ্মীরিতে পম্পার () অথবা পান্পার () নামেও পরিচিত, এটি ভারতের কেন্দ্রীয় শাসিত অঞ্চল জম্মু ও কাশ্মীরের পুলওয়ামা জেলায় অবস্থিত একটি ঐতিহাসিক শহর। শহরটি ঝিলম নদীর পূর্ব তীরে জম্মু-শ্রীনগর জাতীয় সড়কের পাশে অবস্থিত। প্রাচীনকালে এটি পদ্মপুর নামে পরিচিত ছিল। পাম্পোর শহরটি পুলওয়ামা শহর থেকে প্রায় ১৭ কিলোমিটার এবং শ্রীনগরের লাল চক থেকে প্রায় ১১ কিলোমিটার দূরে অবস্থিত। শহরটি মূলত জাফরান চাষের জন্য বিখ্যাত।   শব্দ উৎপত্তি  পাম্পোরের প্রাচীন নাম ছিল পদ্মপুর।   ভৌগোলিক অবস্থান  পাম্পোরের ভৌগোলিক অবস্থান ।   প্রাগৈতিহাসিক যুগ  পাম্পোরের গালান্দর নামক স্থানে প্রাগৈতিহাসিক যুগের একটি বৃহৎ বিলুপ্ত হাতি Palaeoloxodon turkmenicus-এর জীবাশ্ম পাওয়া গেছে। জীবাশ্মের পাশে প্রাচীন মানুষের তৈরি পাথরের সরঞ্জামও পাওয়া গেছে। গবেষকরা মনে করেন, হাতির হাড়গুলো ইচ্ছাকৃতভাবে পাথর দিয়ে ভেঙে ফেলা হয়েছিল। এই স্থানটির কাল আনুমানিক ৪ থেকে ৩ লাখ বছর আগে বলে ধারণা করা হয়।   অর্থনীতি  পাম্পোর জাফরান উৎপাদনের জন্য পরিচিত। ভারতের মোট জাফরান উৎপাদনের প্রায় ৯০% এই অঞ্চলে হয়। তবে ২০২৩ সাল নাগাদ উষ্ণতা বৃদ্ধি ও অনিয়মিত বৃষ্টিপাতের কারণে উৎপাদন হ্রাস পেয়েছে।   জনসংখ্যা   ২০১১ সালের ভারতীয় আদমশুমারি অনুযায়ী, পাম্পোর তহসিলে মোট জনসংখ্যা ছিল ৬০,৬১৩ জন। এর মধ্যে পুরুষ ৫২% এবং নারী ৪৮%। এখানকার গড় সাক্ষরতার হার ৫৯%, যা জাতীয় গড় ৫৯.৫%-এর চেয়ে সামান্য কম। পুরুষ সাক্ষরতার হার ৬৯% হলেও নারী সাক্ষরতার হার উল্লেখ করা হয়নি। ২০১১ সালে শহর পাম্পোরের জনসংখ্যা ছিল ২১,৬৮০ জন, যার মধ্যে পুরুষ ১১,০০৭ (৫১%) এবং নারী ১০,৬৭৩ (৪৯%)।   রাজনীতি  পাম্পোর জম্মু ও কাশ্মীর বিধানসভার একটি বিধানসভা কেন্দ্র।   আরও দেখুন   পাম্পোর রেলওয়ে স্টেশন   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে